Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 998

f) megbízható adatgyûjtõ, feldolgozó és kijelzõ készülékek telepítése, amelyek segítik az operátort a várható üzemi események és tervezési üzemzavarok kezelése során. 5.2.22.2300. A nukleáris létesítmény biztonságára potenciálisan hatással bíró kísérleti berendezések fontosabb paramétereit ki kell jelezni a vezénylõteremben és – szükség esetén – jelzéseit be kell vezetni a biztonságvédelmi rendszerbe. E paraméterek bevezetése a biztonságvédelmi rendszerbe nem csökkentheti a biztonságvédelmi rendszer mûködõképességét. 5.2.23. Segédrendszerek 5.2.23.0100. Biztosítani kell a biztonság szempontjából fontos rendszerek, rendszerelemek üzemeltetéséhez fontos segédrendszerek szükség szerinti rendelkezésre állását. 5.2.23.0200. Egy segédrendszer meghibásodása – biztonsági fontosságától és szerepétõl függetlenül – nem kockáztathatja a nukleáris létesítmény biztonságát. Radioaktív anyagokat tartalmazó segédrendszer meghibásodása esetén megfelelõ intézkedésekkel kell megelõzni a radioaktív anyagok környezeti kibocsátását. 5.2.23.0300. A segédüzemi ellátásnaktartalékmegoldássalkellrendelkezniemeghibásodásaesetére.Minden tartalék erõforrás megbízhatóságának, teljesítményének és elérhetõségének meg kell felelnie ugyanazoknak a követelményeknek, mint amelyek az általa ellátott rendszereket, rendszerelemeket jellemzik. Ennek a tartaléknak addig kell mûködnie, amíg a kutatóreaktort biztonságos állapotba hozzák és ebben az állapotban tartják vagy ameddig az alap segédrendszert üzembe veszik. 5.2.24. Kísérleti berendezések 5.2.24.0100. A kísérleti berendezéseket úgy kell megtervezni, hogy a nukleáris létesítmény biztonságát annak egyetlen üzemállapotábanse befolyásolhassákkedvezõtlenül, a kísérleti eszköz mûködése, vagy meghibásodása csak az elemzésekben meghatározott, elfogadható mértékben változtathassa meg az atomreaktor reaktivitását, ne veszélyeztethesse az aktív zóna hûtését, továbbá ne vezessen a kutatóreaktor területén tartózkodó személyek és a lakosság elfogadhatatlan mértékû sugárterheléséhez. 5.2.24.0200. A kutatóreaktorral közvetlenül vagy közvetve kapcsolatban lévõ kísérleti eszközre tervezési alapot kell alkotni. Tekintetbe kell venni a kísérleti eszköz radioizotóp készletét és leltárát, valamint az energiaképzõdés és kibocsátás lehetõségét. A kísérleti eszköz használhatóságát biztonsági elemzés segítségével kell megalapozni. 5.2.24.0300. A kísérleti berendezések fel- és leszerelését úgy kell megtervezni, hogy ne okozhasson káros hatást az aktív zóna alkotóelemeiben, vagy egyéb biztonság szempontjából fontos rendszerekben, rendszerelemekben. 5.2.24.0400. A kísérleti berendezéseket – mûszakilag indokolt esetben – fel kell szerelni az aktív zóna paramétereinek ellenõrzésére szolgáló detektorokkal, és más szükséges mérésekkel. 5.2.25. Sugárvédelem 5.2.25.0100. A kutatóreaktor területén tartózkodó személyek, a lakosság és a környezet ionizáló sugárzás káros hatásaival szembeni védelme érdekében az alábbiakat kell végrehajtani:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes